**Ministerul Mediului**

**Agenţia Naţională pentru Protecţia Mediului**



|  |
| --- |
| **Agenţia pentru Protecţia Mediului Dâmboviţa** |

Nr. 14073/8235/11.03.2019

PROIECT **DECIZIA ETAPEI DE ÎNCADRARE**

**11.03.2019**

Ca urmare a solicitării de emitere a acordului de mediu adresate de **COMUNA DĂRMĂNEȘTI,** cu sediul în comuna Dărmănești, satul Dărmănești, str. Mihai Viteazul, județul Dțmbovița, înregistrată la APM Dâmbovița cu nr. 14073 din 18.10.2018, în baza legii nr. 292/2018 privind evaluarea impactului anumitor proiecte publice și private asupra mediului și a Ordonanței de Urgență a Guvernului nr. **57/2007** privind regimul ariilor naturale protejate, conservarea habitatelor naturale, a florei și faunei sălbatice aprobată cu modificări și completări prin Legea nr. 49/2011, cu modificările și completările ulterioare,,

**APM Dâmbovița decide**, ca urmare a consultărilor desfășurate în cadrul şedinţei Comisiei de Analiză Tehnică din data de **21.02.2019**, că proiectul ***Reproiectare rețele de canalizare, stație de epurare și racorduri de canalizare în satul Mărginenii de Sus, comuna Dărmănești, județul Dâmbovița,*** propus a fi amplasat în comuna Dărmănești, satul Mărginenii de Sus, județul Dâmbovița,

* ***nu se supune evaluării adecvate/ nu se supune evaluării impactului asupra corpurilor de apă;***
* ***nu se supune evaluării impactului asupra mediului ;***

Justificarea prezentei decizii:

I. Motivele pe baza cărora s-a stabilit neefectuarea evaluării impcatului asupra mediului sunt următoarele:

a) proiectul se încadrează în prevederile Legii nr. 292/2018, Anexa nr 2, pct. 13, lit. a *,,orice modificare sau extindere, altele decât cele prevăzute la pct. 22 din anexa nr.1 ale proiectelor.din anexa 2”*

b) s-au realizat completarea şi analiza listei de control pentru etapa de încadrare, consultarea membrilor CAT  în  şedinţa din data de **21.02.2019**, la sediul  APM Dâmboviţa;

c)activitateava   avea  un  impact  redus  asupra  factorilor  de  mediu  sol,  subsol,  vegetaţie  şi   faună, prin măsurile prevăzute în proiect;

d) nu au fost formulate observații din partea publicului în urma mediatizării depunerii solicitării de emitere a acordului de mediu respectiv, a luării deciziei privind etapa de încadrare;

II. Motivele pe baza cărora s-a stabilit neefectuarea evaluării adecvate sunt următoarele :

* terenul pe care se va realiza investiția este amplasat în comuna Dărmănești, sat Mărginenii de Sus, județul Dâmbovița, nu este amplasat intr-o arie naturala protejata de interes național sau comunitar;
* proiectul propus **nu intră** sub incidenţa art. 28 din Ordonanţa de Urgenţă a Guvernului nr. **57/2007** privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificari și completari prin Legea nr. 49/2011, cu modificările şi completările ulterioare



**AGENŢIA PENTRU PROTECŢIA MEDIULUI DÂMBOVIŢA**

Str. Calea Ialomiţei, nr. 1, Târgovişte, Cod 130142

E-mail: [office@apmdb.anpm.ro](mailto:office@apmdb.anpm.ro); tel./fax: 0245213959/0245213944

III. Motivele pe baza cărora s-a stabilit neefectuarea evaluării impactului asupra corpurilor de apă în conformitate cu decizia justificată privind necesitatea elaborării studiului de evaluare a impactului asupra corpurilor de apă.

* *Comuna Dărmănești este situată în bazinul hidrografic al râului Ialomița, subbazin pârâul Provița.*
* *Realizarea investiției propuse deschide noi oportunități de ecologizare a mediului și apelor freatice și curgătoare, sporind activitatea zonei și îmbunătățind condițiile de viață și vizează creșterea numărului de locuintori din zonele rurale care beneficiază de o infrastructură și de servicii de bază îmbunătățite.*
* *Comuna Dărmănești a obținut Aviz de Gospodărire a Apelor nr. 2 emis în data de 09.01.2019 de Administrația Națională Apele Române Administrația Bazinală de Apă Buzău – Ialomița, Sistemul de Gospodărire a Apelor Dâmbovița.*

*1. Caracteristicile proiectelor*

*a) mărimea proiectului*

Pentru continuarea lucrarilor astfel incat investitia sa devina complet functionala, s-au propus urmatoarele:

- Remedierea defectelor pe reteaua de canalizare menajera;

- Aducerea la cota terenului a caminelor de vizitare de pe strazile laterale;

- Realizarea statiei de epurare, in conditiile legale actuale;

- Realizarea bransamentului electric de medie tensiune, inclusiv postul de transformare, pentru alimentarea cu energie electrica a statiei de epurare.

Remedierea defectelor la reteaua de canalizare consta in reprofilarea pantei colectorului pe portiunile C9- C9\_1-C10 si C40-C41-C42-C43.

Aducerea la cota a caminelor de vizitare consta in ridicarea capacelor acestora la nivelul terenului actual prin intermediul unor inele de inaltare.

Realizarea statiei de epurare in conditiile actuale comporta urmatoarele lucrari principale:

* Statie de pompare influent;
* Bloc compact, complet containerizat de epurare mecano-biologica;
* Platforma de depozitare reziduuri;
* Container de personal;
* Retele tehnologice in incinta statiei de epurare;
* Retele de apa in incinta statiei de epurare;
* Drum de acces la statia de epurare;

- Sistematizarea vertica a incintei statiei de epurare.

***Remedierea defectelor la reteaua de canalizare menajera de pe DJ 720 D***

Remedierea defectelor consta in reprofilarea pantei colectorului de canalizare in asa fel incat aceasta sa se inscrie in tolerantele admise si reteaua de canalizare menajera sa fie complet functionala, fara a exista riscul colmatarii, din cauza pantei negative sau foarte mici. Tronsoanele pe care trebuie intervenit sunt cele cuprinse intre caminele de vizitare C9- C9\_1-C10, respectiv C40-C41-C42-C43.

Interventia implica executia urmatoarelor lucrari principale:

* Decopertarea stratului rutier pe traseul colectoarelor ce trebuie remediate;
* Realizarea lucrarilor de sapatura, cu asigurarea transeelor cu sprijiniri de maluri, pentru a se ajunge la cota colectoarelor executate;
* Scoaterea tevilor PVC si a tuturor elementelor caminelor de vizitare din zona de interes;
* Reprofilarea cotelor de sapatura astfel incat sa se asigure o panta corecta a colectorului de canalizare;
* Refacerea patului de nisip pentru pozarea conductei PVC, inclusiv compactarea acestuia;
* Montarea tevilor PVC pe traseul ce se modifica;
* Montarea noilor camine de vizitare;
* Realizarea umpluturilor compactate pana la cota terenului;
* Refacerea stratului rutier.

***Aducerea la cota a caminelor de vizitare pe strazile laterale***

Interventia consta in realizarea urmatoarelor lucrari:

* Decopertarea stratului de balast pana la o adancime cu cca. 15 cm mai mare decat cota capacului;
* Ridicarea placii prefabricate din beton armat in care este incastrat capacul carosabil;
* Aducerea la cota terenului amenajat a caminelor de vizitare, utilizandu-se inele de aducere la cota (cu inaltimi de 5, 10 si 25 cm) din beton integral prefabricate;
* Remontarea placii prefabricate;
* Refacerea stratului de balast din jurul caminelor, inclusive compactarea acestuia.

Avand in vedere ca un numar de 12 camine de vizitare nu au capac, fiind acoperite cu placa intreaga din beton, se va proceda la inlocuirea acestora placi cu placi prefabricate din beton armat in care este incastrat capacul carosabil.

***Realizarea statiei de epurare in noile conditii legale***

Schema de epurare propusa corespunde debitelor caracteristice de ape uzate si concentratiilor indicatorilor avuti in vedere pentru acestea, si urmăreşte în mod special reţinerea materiilor în suspensie (MSS), a substanţelor flotante, eliminarea substanţelor organice biodegradabile (exprimate prin CBO5) şi eliminarea compuşilor azotului şi fosforului.

Pentru aceasta, schema de epurare cuprinde următoarele obiecte tehnologice:

* Camin de comutare;
* Statie de pompare influent;
* Unitate compacta de epurare mecanica, biologica si deshidratare namol;
* Platforma depozitare namol deshidratat;
* Pavilion de exploatare;
* Retele tehnologice.

Conducta de canalizare ce intra in statia de epurare, prin curgere gravitationala este prevazuta din PVC Dn 315 mm.

Conductele cu curgere gravitationala din incinta statiei de epurare vor executate din tuburi si fitinguri pentru canalizare din PVC Dn 110, Dn 200 mm si Dn 315 mm.

Conductele sub presiune din incinta statiei de epurare vor fi executate din tuburi si fitinguri din PEHD/PE 80, Pn 6 atm cu diametre cuprinse intre De 32 mm si De 125 mm.

Caminele de vizitare pentru canalizare sunt camine conform STAS 2448/82 avand Dn 1000/800 mm, fara camera de lucru. Adancimea caminelor este variabila, conform profilelor tehnologice. Caminele de vizitare sunt prevazute cu capace din fonta, carosabile si trepte de acces personal de mentenanta si exploatare.

**CAMINUL DE COMUTARE**

Caminul de comutare este o constructie (existenta) din beton armat avand diametrul interior de 1,5 m si adancimea la radier de 1,6 m. Apa uzata de la reteaua publica de canalizare intra in acest camin, de unde, in flux normal de functionare, este dirijata catre statia de pompare influent. In cazul unor avarii sau cand este necesara intreruperea fluxului tehnologic de epurare, apa uzata este dirijata prin conducta de by-pass, catre emisar. Pentru a se realiza acest lucru, pe conducta care dirijeaza apa catre statia de pompare influent este montata o vana tip cutit avand diametrul Dn 300 mm. In functionare normala aceasta vana este deschisa. In cazul in care este necesara intreruperera fluxului de epurare, vana este inchisa iar apa uzata este dirijata prin by-pass catre emisar.

**STAŢIA DE POMPARE INFLUENT**

Intrarea apei uzate in fluxul tehnologic de epurare se realizeaza prin intermediul unei staţii de pompare în cheson având diametrul interior D = 3,00 m şi H = 4,00 m echipată cu 1+1 electropompe submersibile, avand fiecare: Q = 17,50 mc/h, H = 40,00 mCA, Pmax = 5,5 kW, n = 1450 rot/min, U = 400 V/50 Hz.

De asemenea statia de pompare este prevazuta cu instalatie fixa si instalatie mobila de ventilatie, pentru cazurile cand sunt necesare interventii si personalul de intretinere si exploatare coboara in bazinul statiei de pompare.

Instalatia de ventilatie fixa este dotata cu ventilator axial avand caracteristicile Q=1750 m3/h si H= 50 Pa; Pmax = 0,37 kW, n = 1500 rot/min, protejat anticoroziv.

Instalatia de ventilatie mobila cuprinde un ventilator centrifugal mobil, avand Q=500 m3/h si H= 340 Pa; Pmax = 0,57 kW, n = 1310 rot/min, protejat anticoroziv.

Statia de pompare ape uzate este prevazută cu un troliu fix, avand sarcina maxima de 0,5 to, inaltimea de ridicare a carligului de la sol fiind de cca. 2,0 m.

b) *cumularea cu alte proiecte* - nu este cazul;

c) *utilizarea resurselor naturale*: se vor utiliza resurse naturale în cantităţi limitate, iar materialele necesare realizării proiectului vor fi preluate de la societăţi autorizate;

d) *producţia de deşeuri*: deşeurile generate în perioada de execuţie cât şi în perioada de funcţionare vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

e) *emisiile poluante, inclusiv zgomotul şi alte surse de disconfort*: în perioada de execuţie, zgomotul va fi generat de utilajele și mijloacele de transport; lucrările şi măsurile prevăzute în proiect nu vor afecta semnificativ factorii de mediu (aer, apă, sol, aşezări umane);

f) *riscul de accident, ţinându-se seama în special de substanţele şi de tehnologiile utilizate*: nu este cazul;

***2. Localizarea proiectelor***

*2.1. utilizarea existentă a terenului* : *Investiţia este propusă spre realizare în judeţul Dâmboviţa, comuna Dărmănești, sat Mărginenii de Sus;*

2.2. *relativa abundenţă a resurselor naturale din zonă, calitatea şi capacitatea regenerativă a acestora*: nu este cazul;

2.3. *capacitatea de absorbţie a mediului, cu atenţie deosebită pentru*:

1. zonele umede : nu este cazul;
2. zonele costiere : nu este cazul;

c) zonele montane şi cele împădurite: nu este cazul;

d) parcurile şi rezervaţiile naturale: nu este cazul;

e) ariile clasificate sau zonele protejate prin legislaţia în vigoare, cum sunt: proiectul nu este amplasat în sau în vecinătatea unei arii naturale protejate;

f) zonele de protecţie specială, mai ales cele desemnate prin Ordonanţa de urgenţă a Guvernului nr. [57/2007](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. [5/2000](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00033752.htm) privind aprobarea Planului de amenajare a teritoriului naţional – Secţiunea a III – a – zone protejate, zonele de protecţie instituite conform prevederilor Legii apelor nr. [107/1996](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00008742.htm), cu modificările şi completările ulterioare, şi Hotărârea Guvernului nr. [930/2005](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00085898.htm) pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: proiectul nu este inclus în zone de protecţie specială desemnate;

g) ariile în care standardele de calitate a mediului stabilite de legislaţie au fost deja depăşite: nu au fost înregistrate astfel de situaţii;

h) ariile dens populate: nu e cazul

i) peisajele cu semnificaţie istorică, culturală şi arheologică: nu este cazul;

***3. Caracteristicile impactului potenţial:***

a) extinderea impactului: aria geografică şi numărul persoanelor afectate : nu este cazul;

b) natura transfrontieră a impactului: nu este cazul

c) mărimea şi complexitatea impactului: impact relativ redus şi local atât pe perioada execuţiei proiectului cât şi ulterior în perioada de funcţionare;

d) probabilitatea impactului: impact cu probabilitate redusă atât pe parcursul realizării investiţiei, cât şi după realizarea acestuia, deoarece măsurile prevăzute de proiect nu vor afecta semnificativ factorii de mediu (aer, apă, sol, aşezări umane);

e) durata, frecvenţa şi reversibilitatea impactului: impact cu durată, frecvenţă şi reversibilitate reduse datorită naturii proiectului şi măsurilor prevăzute de acesta;

***Condiții de realizare a proiectului***

***Titularul are obligaţia de a urmări modul de respectare a legislaţiei de mediu în vigoare pe toata perioada de execuţie a lucrărilor și în perioada de funcționare, luând toate măsurile necesare pentru a nu se produce poluarea apelor subterane, de suprafaţă, a solului sau a aerului.***

**Pentru organizarea de şantier:**

* depozitarea materialelor de construcţie şi a deşeurilor rezultate se va face în zone special amenajate fără să afecteze circulaţia în zona obiectivului;
* utilajele de construcţii se vor alimenta cu carburanţi numai în zone special amenajate fără a se contamina solul cu produse petroliere;
* întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri / baze de producţie autorizate;
* toate echipamentele mecanice trebuie să respecte standardele referitoare la emisiile de zgomot în mediu conform H.G 1756/2006 privind emisiile de zgomot în mediu produse de echipamentele destinate utilizării în exteriorul clădirilor ;
* deşeurile menajere se vor colecta în europubelă şi se vor preda către unităţi autorizate;
* prin organizarea de şantier nu se vor ocupa suprafeţe suplimentare de teren, faţă de cele planificate pentru realizarea obiectivului;
* pentru lucrările specifice de şantier se vor utiliza toalete existente;

**Faza de funcţionare - activităţi desfăşurate pe amplasament**

- se va asigura o funcţionare optimă a tuturor echipamentelor prevăzute în proiect pentru protecţia factorilor de mediu;

**Protecţia calităţii apelor**

**a) În perioada de construcţie**

* nu se vor evacua ape uzate în apele de suprafaţă sau subterane, nu se vor manipula sau depozita deşeuri, reziduuri sau substanţe chimice, fără asigurarea condiţiilor de evitare a poluării directe sau indirecte a apelor de suprafaţă sau subterane;
* pe perioada execuţiei proiectului se vor utiliza toaletele ecologice;

**b)In perioada de funcţionare**

- consumul de apă se va contoriza şi se vor impune măsuri pentru evitarea risipei de apă;

- indicatorii de calitate ai apelor la evacuarea din stația de epurare se vor incadra în limitele prevăzute prin Normativul NTPA - 001/2002, din H.G. 188/2002 cu modificările şi completarile ulterioare ;

**Protecţia aerului**

* 1. **În perioada de construcţie**
* transportul materialelor de construcţie şi a deşeurilor rezultate se va face pe cât posibil pe trasee stabilite în afara zonelor locuite;

**b)În perioada de funcționare**

- se va asigura buna funcționare a echipamentelor prevăzute în proiect;

**Protectia impotriva zgomotului**

- în timpul execuţiei proiectului şi funcţionării *Nivelul de zgomot* continuu echivalent ponderat A (AeqT)se va încadra în limitele SR 10009 / 2017 – Acustica Urbană - limite admisibile ale nivelului de zgomot, STAS 6156/1986 - Protecţia împotriva zgomotului in construcţii civile si social - culturale şi OM 119 / 2014 pentru aprobarea Normelor de igienă şi sănătate publică privind mediul de viaţă al populaţiei

**Protecţia solului**

**a) În perioada de construcţie**

* vor fi evitate lucrările care pot duce la degradări ale reţelelor supraterane sau subterane existente in zonă;

- se vor amenaja spaţii corepunzătoare pentru depozitarea materialelor de construcţie şi pentru depozitarea temporară a deşeurilor generate;

- se interzice poluarea solului cu carburanţi, uleiuri uzate în urma operaţiilor de staţionare, aprovizionare, depozitare sau alimentare cu combustibili a utilajelor şi a mijloacelor de transport sau datorită funcţionării necorespunzătoare a acestora;

**b) În perioada de funcţionare**

- se vor amenaja spaţii corepunzătoare depozitarea temporară a deşeurilor generate;

- se va asigura preluarea ritmică a deşeurilor rezultate pe amplasament, evitarea depozitării necontrolate a acestora;

#### Modul de gospodărire a deşeurilor

***Atât în perioada de construire cât și în cea de funționare titularul are obligația respectării prevederilor Ordonaţei de Urgenţă a Guvernului României privind protecţia mediului nr.195/2005, aprobată cu modificări şi completări prin Legea 265/2006, cu modificările şi completările ulterioare precum și ale*** *a* ***Ordonanței 68/2016 care modifică Legea nr.211/2011, privind regimul deșeurilor****.*

**a) În perioada de construcţie**

- deşeurile reciclabile rezultate în urma lucrărilor de construcţii se vor colecta selectiv prin grija executantului lucrării, selectiv pe categorii şi vor fi predate la firme specializate în valorificarea lor;

- deşeurile menajere se vor colecta în europubelă şi se vor preda către firme specializate;

- este interzisă depozitarea deşeurilor direct pe sol;

**b) În perioada de funcţionare**

- preluarea ritmică a deşeurilor rezultate pe amplasament, evitarea depozitării necontrolate a acestora;

- se va încheia contract cu o societate specializată, care prevede colectarea, transportul şi neutralizarea deşeurilor menajere de la obiectiv;

- se va menţine curăţenia în spaţiul destinat depozitării, fiind interzisă arderea lor în recipienţii de colectare precum şi aruncarea lor lângă recipienţii de colectare sau depozitarea lor pe terenuri virane sau pe domeniul public;

- conform HG 856/2002 titularul are obligaţia să ţină evidenţa strictă a cantităţilor şi tipurilor de deşeuri produse, valorificate sau comercializate şi circuitul acestora;

**Lucrări de refacere a amplasamentului**

- la finalizarea lucrărilor de construcţii se vor executa lucrări de refacere a solului; se va curăţa amplasamentul de toate tipurile de deşeuri generate pe perioada realizării proiectului;

- se vor lua toate măsurile pentru evitarea poluărilor accidentale, iar în cazul unor astfel de incidente, se va acţiona imediat pentru a controla, izola, elimina poluarea;

**Monitorizarea**

**În timpul implementării proiectului:** în scopul eliminării eventualelor disfuncţionalităţi, pe întreaga durată de execuţie a lucrărilor vor fi supravegheate:

* respectarea cu stricteţe a limitelor şi suprafeţelor destinate execuţiei lucrărilor;
* buna funcţionare a utilajelor;
* modul de depozitare a materialelor de construcţie;

- modul de depozitare al deşeurilor/valorificare şi monitorizarea cantităţilor de deşeuri generate conform Ordinului 856/2002; predarea deşeurilor către operatori autorizaţi în valorificarea/ eliminarea deşeurilor;

- respectarea normelor de securitate, respectiv a normelor de securitate a muncii;

- nivelul de zgomot – în cazul apariţiei sesizărilor din partea populaţiei datorate depăşirii limitelor admisibile, se vor lua măsuri organizatorice şi/sau tehnice corespunzătoare de atenuare a impactului;

- se va urmări menţinerea unui nivel redus al emisiilor în aerul atmosferic datorate operaţiilor de transport materiale prin utilizarea de mijloace de transport conforme, luarea măsurilor necesare în situaţia în care se constată depăşirea standardului de calitate a aerului ambiental datorită execuţiei proiectului;

***În perioada de funcţionare a instalatiei :***

* se va asigura buna funcţionare a instalaţiilor;

- modul de depozitare al deşeurilor/valorificare şi monitorizarea cantităţilor de deşeuri generate conform Ordinului 856/2002; predarea deşeurilor către operatori autorizaţi în valorificarea/ eliminarea deşeurilor

***Proiectul propus nu necesită parcurgerea celorlalte etape ale procedurilor de evaluare a impactului asupra mediului, evaluarea adecvată si evaluarea impactului asupra corpurilor de apă****.*

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. [**554/2004**](https://idrept.ro/00079384.htm), cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. [**554/2004**](https://idrept.ro/00079384.htm), cu modificările şi completările ulterioare.

**DIRECTOR EXECUTIV,**

Mircea Nistor

**Şef Serviciu Avize, Acorduri, Autorizații,**

Maria Morcoașe

**Întocmit,**

consilier Amalia Didă